מצגת

[שמאל|ממוזער|250px|מרצה רחוב ב[קובנט גרדן עורך מצגת בעזרת לוח העומד לצדו]]
ממוזער|הדרכה עם מצגת
**מצגת**, או בלועזית **פרזנטציה**, היא הצגה של נושא מסוים על ידי מציג לקהל צופים, ומשמשת כלי חשוב מאוד להעברת מסרים, להסבר, ולשכנוע קהל.

לעיתים קרובות המושג "מצגת" משמש לא רק לתיאור אופן העברת המידע מול קהל, אלא גם לתיאור האמצעי הטכני המשמש למטרה זו. בדרך כלל מדובר בקובץ המכיל אוסף שקפים, הנוצר באמצעות תוכנת מצגות. יש מצגות המוצגות על ידי דפים, לוחות ועוד.

## שימושים
ממוזער|250px|מצגת כאמצעי להצגת מידע במהלך הרצאה.

מצגות הן כלי בעל חשיבות רבה למגזרים ותעשיות רבות, כמו בתי-ספר ומוסדות חינוך, עסקים וחברות. המצגת משמשת אמצעי להצגת מידע על ידי שילוב של טקסט, תצלומים וציורים, הנפשה וצלילים במבנה של שקפים מתחלפים. השימוש במצגות נפוץ לצרכים שונים כגון: E-learning, הרצאות, הצגת פעילות עסקית, הדרכות, דיונים, פעילויות שיווק ופעילויות תרבות.  בתפקידים ומקצועות מסוימים, השימוש במצגות הוא על בסיס כמעט יומיומי (למשל, מורים בבתי ספר, או יזמים היוצרים מצגת לסטארטאפ בכדי להציג למשקיעים או לקוחות).

## אופן הכנת המצגת
שמאל|ממוזער|250px|דיון המלווה במצגת.

המצגת היא כלי אחד מבין שלל האפשרויות להצגת מידע. כדי לפתח יכולת בחירה מושכלת מתי לעשות בכלי זה שימוש ובאיזה אופן, יש חשיבות בהכרתו, על יתרונותיו ומגבלותיו. אחד הכישורים החשובים ליצירת מצגת הוא אוריינות דיגיטלית.

הכללים החשובים בהכנת מצגת:
*התאמה של המצגת למציג ולקהל היעד, בהתאם למטרת ההצגה. מציגים מקצוענים לוקחים בחשבון אלמנטים טכניים נוספים כמו מיקום הבמה, התאמת התוכן וההעברה לפי כמות הקהל הצפוי, האם המצגת תוקרן על מסך טלוויזיה או מסך מקרן, ועוד.
*השקעה בתוכן המצגת כך שיהיה מעניין ותמציתי ויעמוד ביעד הזמן המוקצב.
*עיצוב - הדרישות ממצגת בשנת 2026 הן גבוהות יותר מבעבר, ולכן חשוב שרמת העיצוב הגראפי תהיה סבירה תוך  שימוש נכון ונבון בהנפשות ובאפקטים (אך לא בהגזמה "פירוטכנית").

לעיתים קרובות קורה שמצגת השקפים, האמורה לשמש כאמצעי עזר למציג - הופכת למטרה. במקום להשקיע בשיפור תוכן המצגת לשם השגת מטרת ההצגה תוך העברת המסר/המידע בצורה הטובה ביותר, מושקעים זמן רב וכסף רב ב"פירוטכניקה" של המצגת. יותר ויותר גוברת הדעה שהגולם קם על יוצרו, כלומר הכלי שנועד להקל ולהנגיש את הצגת המידע הפך להיות העיקר ובמקרים מסוימים אף לפגוע במטרה שלשמה נועד.

במקרים רבים בולט לעין השימוש שנעשה במצגת על מנת להציג ולהבליט את כישוריו ובקיאותו בחומר של המציג, במקום להציג נושא תוך העברת מסר או מידע לקהל הצופים.
לצד זאת, במקרים אחרים, דווקא שימוש בהמחשה ויזואלית מורכבת עשוי לסייע בהעברת מסרים מורכבים בייחוד שמדובר בתהליכים הקשים לתיאור מילולי. כך לדוגמה: המחשה של אופן פעילות תוכנות מחשב או מערכות סגורות על ידי תיאור ויזואלי של תהליך פעולתן (ה-flow) עשוי להקל על המציג להעביר את המסר ועל הקהל להבינו.

## היבטים טכניים
בעבר, הקרנת שקפים במצגות נעשה באמצעים כגון מטול שקפים ("ויוגרף"), מקרן שקופיות ומטול תמונות. התפתחות המחשב האישי וטכנולוגיות נוספות במהלך שנות התשעים של המאה ה-20, הביאו למעבר למצגות ממוחשבות, באמצעות תוכנת מצגות ומקרני LCD ('ברקו') המחוברים ישירות למחשב, למכשיר הווידאו או ל-DVD. בנוסף להקרנת שקפים סטטיים, מתאפשרת הקרנת מולטימדיה.

המעבר לשימוש בטכנולוגיות החדשות הביא לשני שיפורים משמעותיים:
#היכולת לעדכן את תוכן ההצגה בצורה פשוטה ומהירה יותר, באמצעות תוכנות מחשב נפוצות.
#היכולת לשלב בהצגה ממד דינמי וממד שמע (Audio) באמצעות סרטים, אנימציה וכו'.

## כלים ליצירת מצגות
התוכנה הנפוצה ביותר נכון לשנת 2012 ליצירת מצגות היא PowerPoint של חברת מיקרוסופט. תוכנות שבהן משתמשים פחות תוכנת המצגות שבחבילת Google Docs של גוגל, ותוכנת Keynote של אפל וכן תוכנות אנימציה כמו מקרומדיה פלאש, תוכנות עיבוד תמונה כמו אדובי פוטושופ ותוכנות עריכת סרטים כמו (Premier (Adobe או (MediaStudio (Ulead. גם בלטך ניתן ליצור מצגות (באמצעות Beamer), הנשמרות כקובץ PDF. מצגות אלה שמות דגש יותר על שילוב נוח של נוסחאות ומשוואות מתמטיות ופחות על אנימציות. השימוש בלטך להכנת מצגות נפוץ בעיקר באקדמיה, בתחומי המתמטיקה, מדעי המחשב, הפיזיקה וההנדסה.

עם עליית שירותי הענן, הצטרפה אל התוכנות הקלאסיות גם Google Slides שאפשרה לראשונה שיתוף פעולה בזמן אמת בין מספר עורכים. יחד עימה קמו תוכנות נוספות שפועלות בענן, כמו קנבה, Beautiful.AI ואחרות, המאפשרות עיצוב גראפי פשוט ומתקדם, ואלפי תבניות מוכנות מראש.

עידן הבינה המלאכותית היוצרת הביא עימו אפשרויות נוספות גם בעולם המצגות. שירותים נוספים הוקמו או שופרו ושינו מהיסוד את אופן היצירה של התוכן ושל הליך העיצוב. כלים מבוססי בינה מלאכותית מאפשרים כיום לייצר מצגת מקצועית ומעוצבת תוך דקות ספורות, על בסיס הנחיה טקסטואלית קצרה בלבד, ללא צורך בידע בעיצוב גרפי. בין הכלים הבולטים ניתן למצוא את השירותים הבאים:

* Gamma - כלי מתקדם המאפשר  להזין נושא ותוך פחות מדקה נוצרת מצגת שלמה. מתאים במיוחד לטיוטה ראשונה מהירה.
* Beautiful.ai - כלי המיועד בעיקר לסטרטאפים ועסקים קטנים שרוצים ליצור מצגת יזמות להשקעה או מצגות מקצועיות ומעוצבות בהיקף גדול, מבלי להזדקק לצוות עיצוב ייעודי.
* Pitch - פלטפורמה המשלבת יצירת שקפים, כלי שיתוף פעולה ואנליטיקת מצגות, המאפשרת לצוותים לעבוד על מצגות משותפות מבלי להעביר קבצים. מתאים במיוחד לצוותי מייסדים של חברות הזנק.

### שימוש בצ'טבוט ליצירת מצגות
מעבר לכלים הייעודיים, והחל מסוף שנת 2022 (עם השקת המוצר ChatGPT) נפוץ כיום השימוש בצ'אטבוטים כלליים מבוססי בינה מלאכותית - כגון Claude (אנתרופיק), ChatGPT (OpenAI), ו-Gemini (גוגל) - כסיוע בשלבי ההכנה של המצגת. צ'אטבוטים אלו אינם יוצרים את עיצוב השקפים עצמם, אך שימושיים מאוד לצורך גיבוש מבנה המצגת וסדר השקפים, ניסוח טקסטים משכנעים לכל שקף, חידוד המסר המרכזי והצעת הערך של המיזם, הכנה לשאלות שמשקיעים עשויים לשאול, ותרגום המצגת לשפות שונות. גישה נפוצה היא לנסח את התוכן תחילה בעזרת צ'אטבוט, ולאחר מכן להדביק אותו לתוך אחת התוכנות הייעודיות לעיצוב הסופי.

## ראו גם
* מצגת שקפים
* אוריינות מדיה

## קישורים חיצוניים

## הערות שוליים

*